Tuis - Arendsjeug
‘n Kultuur van Bybelstudie
4 Waarhede Oor Ongeduld
Arendsjeug is ‘n Christelike tienerbeweging.
Beweging? Ek dink nie so nie.
Ons is ‘n rebellie! ‘n Rebellie van tieners wat weer verantwoordelik wil wees.
Ons is moeg vir die swak eise wat die samelewing aan ons stel. Moeg vir die idee dat tieners ekstragroot babas is wat nie vir hulle eie lewens verantwoordelik is nie. Moeg daarvoor om te dink dat tieners nie veel werd is nie.
Ons mik hoog!
Ons wil radikaal aan die Woord van God gehoorsaam wees. Ons wil so hard vir Jesus lewe dat ons nie tyd het vir nonsens nie. Ons gaan nie toelaat dat enigiemand ons jonkheid verag nie. Ons gaan ‘n voorbeeld wees vir die gelowiges in woord, in liefde, in gees, in geloof, in reinheid (1 Tim 4:12). Ons kan en mag en moet al hierdie dinge aandurf in die Naam van Jesus Christus.
Klik hier, om die fondasie artikels van Arendsjeug te lees!
Boodskap van die Redakteurs
“Arendsjeug is vir my baie spesiaal. Vir my is die tienerjare nie iets wat ons moet mors nie. God het aan ons hierdie tyd gegee om ons voor te berei vir die lewe van ‘n volwassene in Christus. Ek sien daarom baie uit om my storie met julle te deel, en saam met julle in die geloof te groei!” – Pieter van Deventer
“My bede is dat ons nederige pogings in jou ‘n vuur aan die brand sal steek. ‘n Vuur van geloof en van hoop en van vasberadenheid om die samelewing se verwagting op sy kop te laat staan. Soli Deo Gloria!” – Katrina van Oostrum